Document ID: 32008D0985

KOMISIJAS LĒMUMS
(2008. gada 15. decembris),
ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū Morinda citrifolia lapas kā jaunu pārtikas produktu sastāvdaļu
(izziņots ar dokumenta numuru K(2008) 8108)
(Autentisks ir tikai teksts angļu valodā)
(2008/985/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
tā kā:
(1)
Baker & McKenzie uzņēmuma Morinda Inc. vārdā 2004. gada 10. novembrī Beļģijas kompetentajām iestādēm iesniedza pieteikumu par Morinda citrifolia lapu kā jaunas pārtikas produktu sastāvdaļas laišanu tirgū.
(2)
Beļģijas kompetentā pārtikas produktu novērtējuma iestāde 2005. gada 30. novembrī sniedza sākotnējo novērtējuma ziņojumu. Šajā ziņojumā tā secināja, ka ir vajadzīga papildu novērtēšana.
(3)
Komisija 2006. gada 21. martā nosūtīja sākotnējo novērtējuma ziņojumu visām dalībvalstīm.
(4)
Dažām dalībvalstīm bija papildu jautājumi par Morinda citrifolia lapu nekaitīgumu.
(5)
Tāpēc 2006. gada 14. novembrī notika apspriešanās ar Eiropas Pārtikas nekaitīguma iestādi (EFSA).
(6)
EFSA2008. gada 10. jūlijā pieņēma atzinumu par Morinda citrifolia L. lapu nekaitīgumu, ko pēc Komisijas lūguma bija sagatavojusi diētisko produktu, uztura un alerģiju zinātnes ekspertu grupa.
(7)
Atzinumā ekspertu grupa secināja, ka žāvētu un grauzdētu M. citrifolia lapu lietošana uzlējumā paredzamajos daudzumos ir nekaitīga.
(8)
Pamatojoties uz zinātnisko novērtējumu, ir noteikts, ka žāvētas un grauzdētas Morinda citrifolia lapas atbilst Regulas (EK) Nr. 258/97 3. panta 1. punktā noteiktajiem kritērijiem.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Žāvētas un grauzdētas Morinda citrifolia lapas, kā norādīts pielikumā, var laist tirgū kā jaunu pārtikas produktu sastāvdaļu uzlējumu gatavošanai.
2. pants
Ar šo lēmumu atļautās jaunās pārtikas produktu sastāvdaļas nosaukums uz pārtikas produkta etiķetes ir “Noni lapas” vai “Morinda citrifolia lapas”.
3. pants
Žāvētas un grauzdētas Morinda citrifolia lapas drīkst lietot tikai uzlējumos. Tās ir pasniegtas tādā veidā, lai no 1 g žāvētu un grauzdētu Morinda citrifolia lapu nevarētu pagatavot vairāk kā vienu tasi uzlējuma.
4. pants
Šis lēmums ir adresēts Morinda Inc., 333 West River Park Drive, Provo, Utah 84604, USA.
Briselē, 2008. gada 15. decembrī

Labels: 7
0
18
17